burgasdotpro/wikipedia huggingface dataset:
Pohár európskych majstrov v ľadovom hokeji 1988/1989

24. ročník hokejového turnaja Pohára európskych majstrov. Víťazom turnaja sa stal klub HC CSKA Moskva.
Systém a účastníci.
Majstri európskych líg sezóny 1987/88. Súťaž organizovala IIHF. Súťaž sa hrala kvalifikáciou a neskôr 4 skupinami po 4 tímy, kde víťaz skupiny postupoval do finále. To sa hralo opäť vo skupine.
Výsledky.
Kvalifikácia.
Dva tímy 2. a 9. októbra 1986 odohrali kvalifikáciu o prvé kolo.
Skpinová fáza.
Skupina A.
Skupina A sa hrala v dánskom meste Esbjerg. V aréne Skojtehal s kapacitou 4 195 divákov.
Skupina B.
Skupina B sa hrala v holandskom meste Nijmegen, v aréne IJsstadium Heyendaal.
Skupina C.
Skupina C sa hrala v rakúskom meste Klagenfurt am Wörthersee, v aréne Stadthalle.
Skupina D.
Skupina D sa hrala v švajčiarskom meste Porza, v aréne Pista la Resega.
Finále.
Finálová skupina sa hrala v nemeckom meste Kolín nad Rýnom, v aréne Eisstadion an der Lentstraße.
Ocenenia.
Ocenenie na postoch
All-Star-Team
CSKA MOSKVAvíťaz Pohára európskych majstrov.
Brankári: Leonid Gerassimow, Alexei Iwaschkin
Obrancovia: Wjatscheslaw Fetissow, Alexei Gussarow, Alexei Kassatonow, Wladimir Konstantinow, Igor Krawtschuk, Wladimir Malachow, Igor Malychin, Igor Stelnow, Sergei Subow
Útočníci: Pawel Bure, Wjatscheslaw Bykow, Andrei Chomutow, Jewgeni Dawydow, Sergei Fjodorow, Waleri Kamenski, Pawel Kostitschkin, Wladimir Krutow, Igor Larionow, Sergei Makarow, Alexander Mogilny, Ihor Tschibirew, Igor Wjasmikin
Tréner: Wiktor Tichonow
Ildırı

Ildırı je dedina v dnešnom Turecku na pobreží Egejského mora, neďaleko mesta Izmir. V staroveku bola známa ako Erythrai (starogr. "Ερυθραί"; novogr. "Erythres" - "Ερυθρές"; po latinsky "Erythrae"), neskôr do roku 1923 ako Lythri (gr. "Λυθρί") a bolo to významné starogrécke mesto v kraji Iónia v Malej Ázií.
Dejiny.
Starovek.
Podľa gréckej mytológie mesto pôvodne založili Kréťania pod vedením Erythra, ktorý mal byť synom Radamantha, ktorého rodičia mali byť Európa a Zeus. Kréťania mali byť vyhnaní Iónmi niekedy v 11. storočí pred Kr. Je možné, že táto mytológia vychádza zo skutočnej udalosti, nakoľko západná Malá Ázia podliehala vplyvom Minojskej Kréty. V klasickej antike tu žili iónski Gréci a mesto patrilo do spolku mestských štátov Iónie. Z Erytreje pochádza aj archaická socha koré, ktorá je jedna z najstarších gréckych sôch. V 6. storočí pred Kr. mesto vyplienili Peržania. Erytrea však nikdy nepatrila medzi najväčšie a najvýznamnejšie grécke mestá, avšak i tu sa nachádzalo mnoho chrámov a divadlo. Mesto v 3. storočí pred Kr. pripadlo Alexandrovi Veľkému, neskôr patrilo do Pergamskej ríše, ktorá v 2. storočí pred Kr. prešla dovbrovoľne pod správu Rimanov. V 1. storočí po Kr. mesto postihlo ničivé zemetrasenie, z ktorého sa už nespamätalo a ostala tu len malá dedina.
Neskoršie dejiny.
Až do 13. storočia, teda počas byzantskej doby bola táto malá dedina sídlom biskupa, v tejto dobe sa už nazývalo Lythri, čo je meno, ktoré sa vyvinulo zjednodušením od Erytrea. V nasledujúcom storočí už túto dedinu ovládali Turci. Podobne ako aj v ostatnej západnej Malej Ázií, aj v Lythri žili Gréci. V 17. storočí sa tu usadili aj noví grécki prisťahovalci z okolitých ostrovov. V roku 1920 tu žilo 1800 obyvateľov, všetko boli Gréci. V tejto dobe sa v Lythri nachádzali dva kostoly a viaceré grécke školy. V roku 1923 sa konala Grécko-turecká výmena obyvateľov, Gréci z Lythri sa usadili buď na ostrove Chios, ale tiež aj v Atike, kde založili mesto Nea Erythrea (Nová Erythraia). Do prázdnej dediny potom prišli hlavne moslimovia z Kréty, ktorí rozprávali iba po grécky, takže gréčtina je ešte dodnes používaná, hoci hlavne medzi staršími obyvateľmi.
Nea Erythrea

Nea Erythrea (gr. "Νέα Ερυθραία" - doslova: Nová Erythraia, t.j. nový kraj mesta Erythrai) je časť obce Kifisia v kraji Atika v Grécku, neďaleko mesta Atény a mesta Pendeli. Žije tu 15 000 obyvateľov.
Sídlo bolo založené v roku 1923 po grécko-tureckej výmene obyvateľov, kedy sa tu usadili Gréci z dedín Erythraiského polostrova v kraji Iónia, kde sa nachádzalo aj mesto Erythrai. V roku 1927 tu bol postavený prvý kostol.
Erythrai

Erythrai (-po starogrécky) alebo Erythrae (-po latinsky) môže byť starogrécke sídlo:
Majstrovstvá Európy III. divízie v pozemnom hokeji mužov 2013

Majstrovstvá Európy III. divízie v pozemnom hokeji mužov 2013 boli v poradí 5. Majstrovstvá Európy III. divízie v pozemnom hokeji mužov. Bolo to tretie najvyššie kontinentálne podujatie v pozemnom hokeji mužov v roku 2013, ktoré organizuje Európska federácia pozemného hokeja (EHF). Konalo sa od 12.18. augusta 2013 v Lausanne, vo Švajčiarsku za účasti 8 tímov. Najlepšie 2 družstvá postúpili do II. divízie na ďalšom európskom šampionáte. Naopak, posledné družstvo zostúpilo do IV. divízie.
Všetky zápasy sa odohrali na štadióne Vidy Sports Park, ktorý je domovským štadiónom klubu pozemného hokeja Stade-Lausanne Hockey sur Gazon.
Kvalifikované družstvá.
 Číslo udáva umiestnenie v medzinárodnom rebríčku FIH k 7. júlu 2013.
Majstrovstvá Európy II. divízie v pozemnom hokeji mužov 2013

Majstrovstvá Európy II. divízie v pozemnom hokeji mužov 2013 boli v poradí 5. Majstrovstvá Európy II. divízie v pozemnom hokeji mužov. Bolo to druhé najvyššie kontinentálne podujatie v pozemnom hokeji mužov v roku 2013, ktoré organizuje Európska federácia pozemného hokeja (EHF). Konalo sa od 5.11. augusta 2013 vo Viedni, v Rakúsku za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2015. Naopak, posledné 2 družstvá zostúpili do III. divízie.
Všetky zápasy sa odohrali na štadióne Wiener Hockeystadion, ktorý je domovským štadiónom klubu pozemného hokeja HC Viedeň.
Kvalifikované družstvá.
 Číslo udáva umiestnenie v medzinárodnom rebríčku FIH k 7. júlu 2013.
Tchien-kchung čcheng-š’

Tchien-kchung čcheng-š’ (, , ang. "Sky City") je budova vo výstavbe stredočínskej provincii Chu-nan. Jej výška je plánovaná na takmer 838 metrov, čím by prekonala súčasnú najvyššiu budovu sveta Burdž Chalífa. Celková investícia do bodovy by mala byť 650 miliónov €, výstavba má byť ukončená v apríli 2014.
Opis budovy.
Budova s celkovou výškou takmer 838 metrov má mať 202 nadzemných a 6 podzemných podlaží. Komplex má obsahovať vyše milión metrov štvorcových plochy, má v ňom bývať vyše 30 tisíc obyvateľov. Okrem 90 výťahov bude komplex obsahovať aj školy, kiná, nákupné centrá, nemocnicu, a vertikálnu farmu na pestovanie potravín pre obyvateľov veže.
Výstavba.
Výstavba veže bola odštartovaná 20. júla 2013. Projekt má byť dokončený v apríli 2014.
Sky City

Sky City môže byť:
Laminácia

Laminácia môže byť:
Letisko Partizánske

Letisko Partizánske (ICAO skratka LZPT) je verejné vnútroštátne letisko s nepravidelnou dopravou nachádzajúce sa v blízkosti mesta Partizánske.
Poloha.
Nachádza sa v Regióne Horná Nitra, v západnej časti mesta Partizánske, v blízkosti mestskej časti Malé Bielice. 
Charakteristika.
Dvojica trávnatých vzletových a pristávacích dráh má dĺžku 1100 a šírku 100 m.
Simon

Simon môže byť:
Elastomér

Elastomér alebo elast je prírodný alebo syntetický polymérny materiál, ktorý pozostáva z dlhých lineárnych makromolekulových reťazcov náhodne usporiadaných do prepletených klbiek, je veľmi elastický a má teplotu prechodu do sklovitého stavu nižšiu ako 20 stupňov Celzia. Inými slovami je elastomér súhrnné označenie pre kaučuky a kaučukom podobné látky.
Elastoméry pri vysokých teplotách nestrácajú elastické vlastnosti. Pri nízkych teplotách sa správajú elasticky ako oceľ, pri veľmi nízkych sú sú tvrdé ako sklo. Po uvoľnení napätia sa vracajú do pôvodnej formy (kaučuk, guma)
Elastoméry sa používajú v spojení s inými látkami na výrobu pneumatík, izolácií káblov, podlahových krytín, hadíc, obuvi, rukavíc, srdcových chlopní, kolenných punčoch, bedrových pásov a podobne.
Leonteus (syn Koróna)

Leonteus (, ) je v gréckej mytológii syn Lapitha Koróna.
Leonteus bol jedným z mnohých uchádzačov o ruku krásnej Heleny, ktorá si nakoniec vybrala spartského kráľa Menelaa. Po únose Heleny trójskym princom Paridom, sa Leonteus a jeho priateľ Polypoites, syn lapithského kráľa Peirithoa, vypravili po boku Achájcov na vojenskú výpravu proti Tróji a k jej brehom priplávali s vojskom na 40-tich lodiach.(podľa antického autora Hygina priviedol Polypoites 20 lodí a Leonteus 19 lodí).
Leonteus sa potom v bojoch vyznamenal. Zabil až piatich významných trójskych bojovníkov a na sklonku vojny nechýbal ani vo vybranej posádke, ktorá sa v bruchu trójskeho koňa dostala za hradby Tróje a po krvavom boji ju dobyla. Leonteus súťažil aj na pohrebných hrách, ktoré sa konali na počesť hrdinu Patrokla. Po dobytí Tróje, Leonteus a Polypoites sprevádzali veštca Kalchanta do Kolofónu, kde sa Kalchas stretol s veštcom Argonautov Mopsom a vo vešteckej súťaži s ním prehral. Kalchas sa po tejto prehre utrápil na smrť.
Letisko Nové Zámky

Letisko Nové Zámky (ICAO skratka LZNZ) je verejné vnútroštátne letisko s nepravidelnou dopravou nachádzajúce sa v blízkosti mesta Nové Zámky.
Poloha.
Nachádza sa v strednej časti Podunajskej nížiny, v južnej časti časti mesta Nové Zámky. 
Charakteristika.
Trávnatá vzletová a pristávacia dráha má dĺžku 1001 a šírku 69 m. V súčasnosti je letisko bez pravidelných liniek.
Letisko Svidník

Letisko Svidník (ICAO skratka LZSK) je verejné vnútroštátne letisko s nepravidelnou dopravou nachádzajúce sa v blízkosti mesta Svidník.
Poloha.
Nachádza sa v severnej časti regiónu Šariš, severne od mesta Svidník.
Charakteristika.
Spevnená vzletová a pristávacia dráha so živičným povrchom má dĺžku 1200 a šírku 30 m. V súčasnosti je letisko bez pravidelných liniek.
Električková doprava vo Ľvove

Oblastné ukrajinské mesto Ľvov prevádzkuje vlastnú električkovú sieť. Celkom je na nej cestujúcim k dispozícii okolo 220 vozňov na tratí.
História.
Prvé električkové linky boli otvorené už 5. mája roku 1880 (vtedy to bola Konka). V roku 1906 sa jej prevádzky ujalo mesto a o dva ďalšie roky neskôr implementovalo jeho elektrifikáciu. Vykúpená bola tiež aj trať spoločnosti Siemens &amp; Halske, tá bola v prevádzke od roku 1894. Kým v roku 1896 predstavovala dĺžka siete púhych , v roku 1909 to bolo už . Tiež počet prepravených cestujúcich rýchlo rástol; roka 1899 to bolo už 5 miliónov prepravených ľudí za rok. Postupujúcej elektrifikácie a výstavba nových tratí v prvom desaťročí 20. storočia nakoniec viedla k zvýšeniu počtu cestujúcich v roku 1907 na 12 miliónov.
Od roku 1922 je tiež zavedená pravostranná premávka. Po druhej svetovej vojne mesto obsadila Červená armáda a bolo pripojené k Sovietskemu zväzu; električková sieť bola následne síce vďaka rozvoju trolejbusov mierne zredukovaná, väčšina prevádzky však zostala zachovaná; v 70. rokoch boli ale zo siete odstránené niektoré trate v centre mesta. S cieľom zvýšiť cestovnú rýchlosť bolo časom zrušených aj mnoho zastávok.
Vozňový park.
V súčasnosti sú v prevádzke vozidlá typov Tatra T4 (prevažuje) a Tatra KT4 (iba na jednej linke), ktoré bývajú spriahnuté do súprav. Ako služobné sa používajú niekedy aj staré vozne ešte z čias Rakúska-Uhorska; jedna električka staršia ako 100 rokov slúžila počas Múzejného dňa v prevádzke s cestujúcimi.
Rozchod koľají činí vo ľvovskej sieti (je to jedna z mála úzkorozchodných električkových prevádzok na území bývalého ZSSR), väčšina tratí je však vo veľmi zlom stave vzhľadom na nedostatok financií. Podobne sú na tom aj vozne.
Električková doprava v Elblągu

V severopoľskom meste Elbląg je v prevádzke električková doprava. Na električkovej sieti s dĺžkou približne jazdí dnes päť pravidelných liniek v celkovej dĺžke . Električková sieť je úzkorozchodná, rozchod koľají je .
História.
V Elblągu začali jazdiť električky v roku 1895. V tomto roku boli sprevádzkované prvé dve linky elektrických električiek, ktoré spájali mestské štvrte so stredom mesta. V nasledujúcich rokoch sa električková doprava rozvíjala, zastavila ju až druhá svetová vojna, respektíve jej koniec, kedy bolo kobercovým bombardovaním spojencov zničených 60% mesta.
Po skončení bojov v roku 1945 boli znovusprevádzkované tri linky o dĺžke . V 60. rokoch 20. storočia bolo v Elblągu, podobne ako v mnohých iných, nielen poľských mestách, rozhodnuté o likvidácii električkovej dopravy a jej nahradenie dopravou autobusovou. Ropná kríza v 70. rokoch však tieto plány prekazila. Ešte predtým bola ale zrušená električková trať do Sadyba o dĺžke . Prvé predĺženie po mnohých rokoch nastalo v roku 1986, kedy bola sprevádzkovaná nová, približne dlhá trať do sídliska Zawada na severe mesta. Ďalšie predĺženie na seba nechalo čakať ďalších 16 rokov. V roku 2002 bola uvedená do prevádzky ďalšie trať do Zawady (tentoraz po ulici Płk. Dąbka), ktorá umožňuje rýchlejšie a kvalitnejšie spojenie sídliska s centrom mesta. Zatiaľ posledný nový úsek bol sprevádzkovaný na konci roka 2006, kedy začali električky jazdiť z konečnej Ogólne (tá bola zrušená) do novej slučky Ogólne / Broniewskiego. V blízkej budúcnosti (do roku 2013) sa plánuje postaviť ďalších nových tratí.
Zaujímavosťou je, že sa v meste zatiaľ hojne vyskytujú jednokoľajové úseky s výhybňami. Nové trate sa však už stavajú ako dvojkoľajové a staré sa skapacitňujú pridaním druhej koľaje.
Kefalhematóm

Kefalhematóm alebo cefalohematóm () je nahromadenie krvi pod periostom pokrývajúcim vonkajšiu plochu kostí lebky v oblasti vlasatej časti hlavy novorodenca. Je komplikáciou pôrodu, ku ktorej dochádza cca v 0,5 - 1% prípadov, najmä ak je pôrod inštrumentálny (s pomocou uľahčujúcich nástrojov). Vzhľadom na to, že periost sa pevne upína na okraje kostí v oblasti lebečných švov, hematóm ich neprekračuje. Takisto je obyčajne jednostranný. Z týchto dôvodov dosahuje väčšinou iba malý objem krvi a nie je pre novorodenca nebezpečný.
Diagnostika.
Diagnóza sa zväčša stanovuje klinicky, kedy je krátko po pôrode možno nahmatať na hlavičke jednostranný pologuľovitý útvar, na pohmat mäkký a s fluktuáciou. Väčšinou spontánne vymizne do niekoľkých týždňov. V prípade nejasností alebo podozrenia na ďalšie poranenia hlavičky či mozgu sa využíva sonografické vyšetrenie, zriedkavo CT či MRI.
Letisko Spišská Nová Ves

Letisko Spišská Nová Ves (ICAO skratka LZSV) je verejné vnútroštátne letisko s nepravidelnou dopravou nachádzajúce sa v blízkosti mesta Spišská Nová Ves.
Poloha.
Nachádza sa v južnej časti regiónu Spiš, juhozápadne od mesta Spišská Nová Ves. 
Charakteristika.
Dvojica trávnatých vzletových a pristávacích dráh má dĺžku 1362 a šírku 70 m. V súčasnosti je letisko bez pravidelných liniek.
Letisko Holíč

Letisko Holíč (ICAO skratka LZHL) je neverejné vnútroštátne letisko s nepravidelnou dopravou nachádzajúce sa v blízkosti mesta Holíč.
Poloha.
Nachádza sa v regióne Záhorie, západne od mesta Holíč. 
Charakteristika.
Trávnatá vzletová a pristávacia dráha má dĺžku 1200 a šírku 100 m. V súčasnosti je letisko bez pravidelných liniek.
La Perdita Generacio

La Perdita Generacio (), skrátene LPG, vznikla z radikálnej hudobnej skupiny Den Förlorade Generationen zo Švédska, ktorá od roku 2003 spieva v esperante. Vydanie disku "eksenlime" (2006) značilo, že La Perdita Generacio sa stala samostatnou skupinou. Texty skupiny sú všeobecne kritikou spoločnosti a reflektujú záujem skupiny o ekológiu.
LPG koncertovala v Švédsku, Estónsku, Rusku, Poľsku, Slovensku, Dánsku, na Kube a v okupovanom dome v Holandsku. Medzi rokmi 2003 a 2005 LPG každoročne koncertovala na Medzinárodnom kongrese esperantskej mládeže (IJK). Počas IJK v roku 2004 v Kovrove dostali cenu "Plej interesa muzikgrupo" (Najzaujímavejšia skupina). Vydaný disk bol nahraný počas tohto koncertu.
LPG sa zúčastnila celosvetovej hudobnej súťaže „La verda stelo“ (Zelená hviezda) Internacia Televido, ktorá bola spustená v roku 2006. LPG dostala druhý najvyšší počet hlasov počas súťaže. V máji 2006 LPG koncertovala trikrát počas spoločného kongresu švédskej a dánskej esperantskej asociácie v Malmö. Koncertuje aj na iných podujatiach.
Od roku 2005 je geografickým centrom skupiny severošvédske mesto Härnösand, kde sa v roku 2007 konalo medzinárodné uvedenie albumu "eksenlime". V septembri 2008 sa objavil druhý album LPG, "Eksplodigos vian domon", uvedený počas Oranžového stretnutia organizovaného švédskymi esperantistami.
LPG vydalo svoje CDčká u Gränslösa Kulturföreningen (v slovenčine Kultúrna asociácia bez hraníc), alternatívnej nekomerčnej siete, ktorá vydáva rôznych umelcov. LPG sa tiež stala súčasťou kompilácie "En musikaliska skördefest" (2007), vydanej rovnakým vydavateľstvom. Od roku 2007 spolupracuje s Vinilkosmo, ktorý sa spolupodieľal na vydaní "Eksplodigos vian domon" a "Ĉiamen plu".
Počas pôsobenia LPG sa v skupine vystriedalo viacero ľudí z viacerých krajin, medzi nimi: Anna Burenius, Jon Johnson, Karolina Hagegård, Tomas Q Nilsson, Jonas Dalmose, Mathias Dalmose, KarinMalin Ekström, Karin Nordström, Viktor Söderkvist, Ksenya Prilepskaya, Robin Rönnlund, Anna Ekman, Malak Awad, Daniel von Gertten, Camille Delepierre, Andreas Nilsson, Gus Loxbo, Amanda Lind, Anne Hagström, Hendrik Lönngren a Magnus Persson.
Od roku 2009 sa LPG zmenšovalo a často koncertujú v dvojici, trojici či štvorici, hlavne ľudia spojený s Härnösandom alebo Lundom.
V roku 2011 LPG koncertovalo na Letnej škole esperanta v Nitre. V roku 2013 koncertovalo na 7. ročníku Letnej školy esperanta v Martine.
Ultrasonografia

Ultrasonografia (skr. USG) alebo sonografia alebo echografia môže byť:
Echografia môže byť aj chorobné napodobňovanie videného písma alebo pohybov píšucej osoby, pozri echografia (choroba)
Sonografia môže byť aj nočné písmo (predchodca Braillovho písma)
Sono

Sono môže byť:
SONO môže byť:
Anamorfóza

Anamorfóza (z gréčtiny) môže byť:
Stokujeme Vonku

„Stokujeme Vonku“ je prvý singel z tretieho štúdiového albumu hip-hopovej formácie Kontrafakt. Ide o prvú pesničku pod hlavičkou Kontrafakt po šesťročnej prestávke, kedy vychádzali separátne sólové projekty oboch raperov.
Vznik videoklipu.
Stokujeme Vonku sa natáčalo v Bratislave a Piešťanoch prvý júlový týždeň roku 2013. Na natáčanie pod Prístavným mostom boli prostredníctvom Facebooku pozvaní aj samotní fanúšikovia skupiny, ktorí spoločne s motorkami a štvorkolkami vytvorili neopísateľnú atmosféru. Réžiu klipu zastrešil Adam Pavelka.
Skladba.
Skladba bola komponovaná slovenským hudobným producentom Maiky Beatz. Videoklip so skladbou bol na portál YouTube zavesený 14. júla 2013 a za prvý týždeň dosiahol 850-tisíc videní. Pesnička bola sprístupnená k digitálnemu downloadu na stránke RukaHore.sk. Je súčasťou tretieho albumu "Navždy", ktorý bol vydaný 16. decembra 2013.
Letisko Slavnica-Dubnica nad Váhom

Letisko Slavnica-Dubnica nad Váhom (ICAO skratka LZDB) je verejné vnútroštátne letisko s nepravidelnou dopravou nachádzajúce sa v blízkosti mesta Dubnica nad Váhom.
Poloha.
Nachádza sa v Považskom podolí na strednom Považí, severne od mesta Dubnica nad Váhom a v blízkosti obce Slavnica. 
Charakteristika.
Dvojica trávnatých vzletových a pristávacích dráh má dĺžku 1100 a šírku 100 m. V súčasnosti je letisko bez pravidelných liniek. 
V areáli letiska sa nachádza Letecké múzeum Slavnica. Spravuje ho Aeroklub Dubnica nad Váhom, ktorého členovia mu zabezpečili 10 lietadiel. Návšteva múzea je bezplatná.
International Bartenders Association

International Bartenders Association (Medzinárodná asociácia barmanov), často zamieňaná s International Bar Association, založená 24. februára 1951 v salóne Grand Hotela v Torquay v Anglicku, je medzinárodná asociácia, ktorá reprezentuje najlepších barmanov sveta.
IBA organizuje každoročne akcie World Cocktail Competition (WCC) a World Flairtending Competition (WFC) a taktiež schvaľuje zoznam oficiálnych koktailov.
Koktaily IBA sú merané v centilitroch než vo viac používaných mililitroch.
Letisko Boleráz

Letisko Boleráz (ICAO skratka LZTR) je neverejné vnútroštátne letisko s nepravidelnou dopravou nachádzajúce sa v blízkosti mesta Trnava.
Poloha.
Nachádza sa v západnej časti Podunajskej nížiny, severozápadne od mesta Trnava, v blízkosti obce Boleráz. 
Charakteristika.
Trávnatá vzletová a pristávacia dráha má dĺžku 1 200 m a šírku 30 m (motorový pás). Okrem toho letisko disponuje voľnou vzletovou a pristávacou plochou dĺžky 2 700 m a šírky 200 m. V súčasnosti je letisko bez pravidelných liniek.
Holender

Holender alebo holander je valcový mlyn na mletie celulózovej vlákniny pri výrobe papieroviny. Môžu sa v ňom uskutočňovať aj ďalšie fázy prípravy papieroviny, t.j. aj rozvláknenie suchej buničiny, plnenie, glejenie, farbenie (bielenie) a pridanie pomocných látok. Základ tvorí otáčajúci sa mlecí valec opatrený nožmi a vedľa neho brdo s protinožmi; vláknina sa melie na mieste styku nožov valca s protinožov brda.
Holender slúži na mletie (spracovanie) vláknitých surovín, napr. drevoviny, handier, papiera zo zberu. Po spracovaní v holenderi sa výsledný materiál použije na výrobu nového papiera. Holender bol vyvinutý v 17. storočí v Holandsku.
Novo Nordisk

Novo Nordisk je nadnárodná farmaceutická spoločnosť s 90-ročnou tradíciou v diabetológii. Spoločnosť zaujíma vedúce pozície taktiež v starostlivosti o pacientov s hemofíliou, v liečbe rastovým hormónom a v hormonálnej substitučnej liečbe. Novo Nordisk, ktorého centrála je v Dánsku, zamestnáva viac ako 33 000 zamestnancov v 75 krajinách sveta a svoje produkty predáva vo viac ako 190 krajinách. Je to spoločnosť s najvyššou trhovou hodnotou v Európe.
Letisko Dubová

Letisko Dubová (ICAO skratka LZDV) je neverejné vnútroštátne letisko s nepravidelnou dopravou nachádzajúce sa v blízkosti mesta Modra.
Poloha.
Nachádza sa v západnej časti Podunajskej nížiny, severovýchodne od mesta Modra, v blízkosti obce Dubová.
Charakteristika.
Trávnatá vzletová a pristávacia dráha má dĺžku 505 a šírku 30 m.
Buran

Buran môže byť:
Oliver a jeho kamaráti

Oliver a jeho kamaráti () je americký animovaný film z roku 1988, produkovaný spoločnosťou Walt Disney Feature Animation. Je to v poradí 27. animovaný film z takzvanej animovanej klasiky Walta Disneyho. Námet filmu bol inšpirovaný románom spisovateľa Charlesa Dickensa "Oliver Twist".
Na rozdiel od pôvodnej románovej predlohy je dej tejto snímky presunutý z Anglicka do Spojených štátov amerických, konkrétne z Londýna do New Yorku. Hlavným hrdinom tu nie je osamelý a chudobný chlapec, ale malý osamelý kocúrik, ktorý uteká nie pred ľuďmi, ale pred zvieracou bandou.
Letisko Kráľová

Letisko Kráľová (ICAO skratka LZKS) je neverejné vnútroštátne letisko s nepravidelnou dopravou nachádzajúce sa v blízkosti mesta Senec.
Poloha.
Nachádza sa v západnej časti Podunajskej nížiny, východne od mesta Senec, v blízkosti obce Kráľová pri Senci. 
Charakteristika.
Trávnatá vzletová a pristávacia dráha má dĺžku 850 a šírku 30 m. V súčasnosti je letisko bez pravidelných liniek. Letisko sa momentálne nachádza v stredobode politickej pozornosti vzhľadom na nevyriešené civilno-právne vzťahy medzi prevádzkovateľom letiska a majiteľmi pozemkov. Letisku hrozí, ako následok technicky nespôsobilej pristávacej dráhy, odobratie povolenia ministerstvom dopravy a pod neho spadajúcim úradom pre civilné letectvo.
Letisko Ražňany

Letisko Ražňany (ICAO skratka LZRY) je neverejné vnútroštátne letisko s nepravidelnou dopravou nachádzajúce sa v blízkosti mesta Sabinov.
Poloha.
Nachádza sa v regióne Šariš, južne od mesta Sabinov, v blízkosti obce Ražňany.
Charakteristika.
Trávnatá vzletová a pristávacia dráha má dĺžku 1150 a šírku 30 m. V súčasnosti je letisko bez pravidelných liniek.
Kostol svätého Jána Krstiteľa (Kremnické Bane)

Kostol svätého Jána je gotický rímskokatolícky kapucínsky chrám v katastrálnom území Kremnických Baní, zasvätený svätému Jánovi Krstiteľovi.
Kostol v gotickom slohu bol postavený v 13. storočí, o dve storočia neskôr pribudla loď kostola. V roku 1910 bol rozšírený.
Lokalita kostola je označovaná ako stred Európy a jeho zvláštnosťou je poloha na rozvodí, kedy voda zo severnej polovice strechy steká do povodia Váhu a z južnej do povodia Hrona.
V súčasnosti je kostol sv. Jána Krstiteľa v správe Rádu bratov kapucínov, ktorých kláštor stojí v jeho blízkosti.
T-72M2

T-72M2 je slovenská modernizovaná verzia tanku T-72. Projekt spočíval vo vylepšení predošlej modernizovanej československej verzie tanku T-72M1. Vývoj vyústil k vytvoreniu jedného prototypu prezentovanom na viacerých vojenských výstavách. Výsledný projekt však nebol nikdy sériovo vyrábaný, keďže Ministerstvo obrany upustilo od modernizácie tankových vojsk.
Technické údaje.
T-72M2E je hlavný bojový tank s trojčlennou posádkou (vodič, veliteľ, strelec, v prípade inštalácie automatického nabíjača kanóna). Vyzbrojený je 125 mm kanónom 2A46MS s hladkou hlavňou s dvojosím stabilizátorom. S kanónom je spriahnutý guľomet kalibru 7,62 mm. Sekundárnou zbraňou, určenou na obranu pred nízkoletiacimi helikoptérami a lietadlami je 30 mm kanón 2A42. Pôvodný projekt počítal s inštaláciou dvoch kanónov Oerlikon kalibru 20 mm po stranách veže. Vybavenie tanku bolo doplnené o novoinštalovaný panoramatický zameriavač SFIM MVS 580 pre veliteľa tanku, termálny zameriavač pre strelca TIGS a nočný pasívny pozorovací prístroj vodiča PNK-72. Okrem pasívneho pancierovania je tank vybavený aj modernizovaným dynamickým pancierovaním čelnej časti korby, bokov a veže typu DYNAS. Ochranu zvyšuje aj detektor laserových lúčov LIRD-1. Pasívna ochrana zahŕňa ochranu pred účinkami zbraní hromadného ničenia. Ochranu posádky zvyšuje inštalácia modernizovaných hasiacich a protipožiarnych zariadení v priestore posádky aj motorovej časti. Bezpečnosť vodiča tanku zvyšuje nové uchytenie sedadla vodiča zo stropu korby (oproti predošlému pevnému uchyteniu priamo na podlahe), čo spolu so zmenou geometrie dna korby zvyšuje pohodlie a ochranu vodiča pred účinkami protitankových mín.
Letisko Kamenica nad Cirochou

Letisko Kamenica nad Cirochou (ICAO skratka LZKC) je neverejné vnútroštátne letisko s nepravidelnou dopravou nachádzajúce sa v blízkosti mesta Humenné.
Poloha.
Nachádza sa v regióne Zemplín, východne od mesta Humenné. 
Charakteristika.
Trávnatá vzletová a pristávacia dráha má dĺžku 850 a šírku 50 m. V súčasnosti je letisko bez pravidelných liniek.
Letisko Ružomberok

Letisko Ružomberok (ICAO skratka LZRU) je neverejné vnútroštátne letisko s nepravidelnou dopravou nachádzajúce sa v blízkosti mesta Ružomberok.
Poloha.
Nachádza sa v regióne Liptov, východne od mesta Ružomberok. 
Charakteristika.
Letisko disponuje jednou trávnatou vzletovou a pristávacou dráhou dĺžky 940 a šírky 40 m a druhou trávnatou vzletovou a pristávacou dráhou dĺžky 650 a šírky 30 m. V súčasnosti je letisko bez pravidelných liniek.
Letisko Očová

Letisko Očová je neverejné vnútroštátne letisko s nepravidelnou dopravou nachádzajúce sa v blízkosti obce Očová.
Poloha.
Nachádza sa v regióne Podpoľanie, severovýchodne od mesta Zvolen, v blízkosti obce Očová. 
Charakteristika.
Letisko disponuje dvomi trávnatými vzletovými a pristávacími dráhami rozmerov 800 x 50 m. V súčasnosti je letisko bez pravidelných liniek.
Lotar I.

Lotar I. alebo Lotár I. alebo Lothar I. môže byť:
Letisko Šurany

Letisko Šurany (ICAO skratka LZSY) je neverejné vnútroštátne letisko s nepravidelnou dopravou nachádzajúce sa v blízkosti mesta Šurany.
Poloha.
Nachádza sa v Podunajskej nížine, západne od mesta Šurany.
Charakteristika.
Trávnatá vzletová a pristávacia dráha má dĺžku 640 a šírku 30 m. V súčasnosti je letisko bez pravidelných liniek.
2. slovenská futbalová liga 2013/2014

2. slovenská futbalová liga 2013/14 bol 21. ročník druhej najvyššej futbalovej ligy na Slovensku. Organizuje ju Slovenský futbalový zväz spoločne s Úniou ligových klubov.
Tartan

Tartan môže byť:
Anamorfóza (obraz)

Anamorfóza je vo výtvarnom umení skreslenie zobrazenia alebo perspektívy objektu. Aby divák uvidel anamorfovaný objekt v správnej perspektíve, musí zaujať určitý uhol pohľadu alebo použiť pomocné zariadenie.
Typy anamorfóz.
Existujú dva hlavné typy anamorfóz: perspektívne (zošikmené) and zrkadlové (katoptrické).
Perspektívne anamorfózy nadobudnú správny tvar ak ich divák sleduje s určitého uhla pohľadu. Prvé príklady týchto zobrazení sa objavujú na začiatku 15. storočia.
Zrkadlové anamorfózy vznikajú koncom 16. storočia. Pomocou valcovitého alebo kužeľovitého zrkadla môžeme premeniť dvojrozmerný anamorfovaný obraz na trojrozmerný objekt. Takýmto spôsobom bolo možné do obrazov skryť informácie určené zasväteným príjemcom, čo sa využívalo na šírenie karikatúr, erotických, magických a iných scén.
História.
Kresba oka od Leonarda da Vinci je najstarším známym príkladom perspektívnej anamorfózy. Taktiež Hans Holbein mladší rád začleňoval optické triky do svojich malieb. Jeho obraz Veľvyslanci je najznámejším príkladom anamorfózy v maliarstve, deformovaný tvar tu leží v spodnej časti obrazu. Pohľad na tento tvar z ostrého uhla ho transformuje do plastického obrazu lebky. V sedemnástom storočí, barokové stropné maľby často používajú túto techniku na kombináciu skutočných architektonických prvkov s ilúziou. Kopula a klenby kostola Sant'Ignazio v Ríme, ktoré namaľoval Andrea Pozzo, predstavujú vrcholný príklad takejto aplikácie perspektívnej anamorfózy. Pozzo vytvoril na plochom strope zdanie vysokej a oblej klenby.
V osemnástom a devätnástom storočí, sa anamorfné obrazy používali skôr ako detské hry. Naproti tomu v dvadsiatom storočí niektorí umelci (napr. Marcel Duchamp, Salvador Dalí či Jan Dibbets) začali s touto technikou opätovne experimentovať. 
Uplatnenie v súčasnom umení.
Švédsky umelec Hans Hamngren vytvoril mnoho zrkadlových anamorfóz v 60. a 70. rokoch dvadsiateho storočia. Shigeo Fukuda, japonský umelec, tvoril oba typy anamorfóz v 70. a 80. rokoch. Patrick Hughes, Fujio Watanabe, William Kentridge, István Orosz, Felice Varini, Matthew Ngui, Kelly Houle, Nigel Williams a Judy Grace sú výtvarníci, ktorí anamorfózy nejakým spôsobom vo svojej tvorbe používali. V súčasnej dobe, Myrna Hoffman navrhuje anamorfózy ako interaktívne detské hračky.
Mongoli

Mongoli (jednotné číslo Mongol) môžu byť:
Mongol môže byť aj:
Amok

Amok môže byť:
Jozef Májovský

Doc. RNDr. Jozef Májovský CSc. (* 10. jún 1920, Prešov – † 16. apríl 2012, Bratislava) bol slovenský botanik a vysokoškolský pedagóg.
Životopis.
V školskom roku 1939/40 začal študovať zemepis na Filozofickej fakulte Univerzity Komenského v Bratislave. O rok neskôr vznikla Prírodovedecká fakulta, na ktorú prestúpil a absolvoval na nej pedagogickú kombináciu prírodopis a zemepis. 
V roku 1950 ho František Nábělek pozval do Botanického ústavu Prírodovedeckej fakulty. 
V rokoch 1954 – 1956 pôsobil ako študijný prodekan tejto fakulty.
V roku 1956 sa po smrti Jána Martina Novackého stal vedúcim Katedry botaniky a riaditeľom bratislavskej Botanickej záhrady. V roku 1957 sa Botanická záhrada stala členom Medzinárodného združenia botanických záhrad. V tejto funkcii pôsobil do roku 1961. Neskôr bol vymenovaný za prorektora Univerzity Komenského pre výstavbu.
Spolupracoval pri zakladaní Biologického pracoviska UK v Turčianskej Štiavničke, reorganizoval botanické záhrady na vedecko-výskumné pracoviská, podieľal sa na založení cytotaxonomického laboratória.
Sú po ňom pomenované dva druhy rastlín: Festuca majovskyi a Cardamine majovskyi.
Die Roten Punkte

Die Roten Punkte () je pop-music duo hrajúce v tradícii Spinal Tap a Flight of the Conchords. Ako u The White Stripes, členovia kapely (Austrálčania Clare Bartholomew and Daniel Tobias) predstierajú, že sú súrodenci Otto Rot a Astrid Rot a hovoria a spievajú nemeckými prízvukmi pochybnej pravosti.
Najnovšia show "Eurosmash!" obsahuje aj prvky dance music.
Anamorfóza (filmárska technika)

Anamorfóza je technika snímania, ktorá umožňuje nakrúcať širokouhlý obraz na štandardný 35mm film alebo na iné záznamové médium, ktoré nemá širokouhlý pomer strán. Pomer výšky a šírky obrazu je pri snímaní skreslený pomocou špeciálnej optickej sústavy tak, aby bola čo najefektívnejšie využitá plocha filmového políčka či snímacieho senzoru. Pri premietaní obrazu je pomocou ďalšej optickej sústavy docielený opačný efekt, čím sa obnoví pôvodný pomer strán. Takýmto spôsobom sa dosiahne vysoká kvalita snímaného obrazu.
Americano (koktail)

Americano je oficiálny koktail IBA zložený z Campari, červeného vermutu a sódovej vody. Koktail bol prvýkrát podávaný v bare tvorcu Gaspareho Campariho Caffè Campari v 60. rokoch 19. storočia. Bol pôvodné známy ako „Milano-Torino“ vďaka jeho prísadám: Campari, horký likér z Milána a Cinzano, vermut z Turína. Podľa všeobecného názoru nápoj dostal názov podľa toho, že začiatkom 20. storočia si Taliani všimli nárast Američanov, ktorí obľubovali tento miešaný nápoj a ako kompliment Američanom neskôr dostal názov „Americano“.
Koktail IBA.
V poslednej verzii oficiálnej prípravy podľa IBA je vynechaná kôra z citróna, množstvo zariadení ho však podáva s kôrou.
Svetové hry 2013

Svetové hry 2013 boli v poradí 9. Svetové hry, najväčšie medzinárodné multišportové podujatie v neolympijských športoch, ktoré organizuje Medzinárodná asociácia Svetových hier (IWGA). Konali sa v Cali, 3. najväčšom meste Kolumbie, od 25. júla4. augusta 2013, za účasti 106 prihlásených krajín. Predstavilo sa na nich 4 500 športovcov, ktorí súťažiliv 31 oficiálnych a 5 hostiteľských športoch o 201 medailí. Prvýkrát sa konali Svetové hry v Latinskej Amerike. Otvárací a záverečný ceremoniál sa konal na štadióne Estadio Olímpico Pascual Guerrero s kapacitou 35 000 divákov. Motto hier bolo "Fair play pre planétu".
Hostiteľské mesto.
Pôvodne mali hry organizovať nemecké mesta Duisburg a Düsseldorf, ale kvôli ekonomickej kríze v roku 2009 nedostali peniaze z vládnych prostriedkov a preto museli organizáciu zrušiť, čo oznámili 8. decembra 2008. Cali získalo právo usporiadať Svetové hry 2013 počas prebiehania 8. Svetových hier 2009 v taiwanskom Kao-siungu, keď ho uprenostnilo valné zhromaždenie IWGA pred juhoafrickou Pretóriou.
Maskotom hier bol vták Pitangus sulphuratus ().
Zúčastnené štáty.
Pozn: V zátvorke je uvedený počet športovcov.
Oficiálny koktail IBA

Oficiálny koktail IBA je jeden z mnohých koktailov vybraný asociáciou International Bartenders Association použitý v každoročnej súťaži World Cocktail Competition (WCC) v barmanstve. Ako také sú tieto drinky najvýznačnejšie a najčastejšie pripravované koktaily profesionálnymi barmanmi na svete.
Koktaily IBA sú merané v centilitroch než vo viac používaných mililitroch.
Zoznam koktailov.
Momentálne sú oficiálne koktaily IBA rozdelené do troch kategórií:
Jan Bakelants

Jan Bakelants (* 14. február 1986, Oudenaarde) je belgický profesionálny cestný cyklista jazdiaci za tím RadioShack-Leopard. Jeho väčšie víťazstvá sú 2013 Tour de l'Avenir a 2. etapa na 2013 Tour de France, kde si obliekol aj žlté tričko.
Externé odkazy.
Jan Bakelants' profile at Cycling Base
Americano

Americano môže byť:
Bacardi cocktail

Bacardi cocktail je oficiálny koktail IBA pozostávajúci hlavne z Bacardi Superior. Podáva sa ako koktail pre večerou.
História koktailu Bacardi cocktail.
Bacardi coctail bol pôvodne rovnaký ako Daiquiri: obsahoval rum, šťavu z citrónu a cukor. Verzia so sirupom z granátového jablka (grenadine) bola vymyslená v USA, zatiaľ čo pôvodný recept od spoločnosti Bacardi pochádza z Kuby.
Dolet (letecká technika)

Dolet je maximálna vzdialenosť, ktorú letecká technika (napr. lietadlo, raketa, helikoptéra) preletí (t. j. bez medzipristátia) bez dopĺňania paliva.
Dolet závisí od konštrukcie daného lietadla a pod., od množstva neseného paliva, režimu letu a meteorologických podmienok pri danom lete.
Hlavné druhy:
Inline hokej na Svetových hrách 2013

Inline hokej na Svetových hrách 2013 bol inline hokejový turnaj v rámci multišportového podujatia Svetových hier 2013, ktorý sa konal v Cali, v Kolumbii od 26. do 30. júla 2013, za účasti 8 mužských tímov. Turnaj bol organizovaný pod hlavičkou Medzinárodnej federácie kolieskových športov (FIRS), presnejšie pod sekciou Medzinárodného výboru inline hokeja (CIRILH). Inline hokejový turnaj sa na Svetových hrách uskutočnil tretíkrát, zatiaľ vždy iba v mužskej kategórii. Titul tretíkrát za sebou vybojovali hráči USA, ktorí vo finále zdolali Talianov. Talianski inline-hokejisti tak získalo prvú medailu zo Svetových hier.
Všetky zápasy sa hrali v aréne Coliseo Mundialista de Hockey en Línea s kapacitou 2 500 divákov, ktorá bola vybudovaná špeciálne pre tieto hry, a ktorá stála 1,65 miliónov $ a financovala ju vláda kolmbijského departmentu Valle del Cauca.
Stratoniké (dcéra Pleuróna)

Stratoniké alebo Stratonika () je v gréckej mytológii dcéra Pleuróna z Aitólie a jeho manželky Xanthippy.
Stratoniké, dcéra Pleuróna, je známa len zo záznamu antického autora Apollodora z Atén, ktorý uvádza, že jej rodičia mali okrem nej ešte syna Agénora a dcéry Steropu a Laofontu.
Pavel Burdych

Pavel Burdych (* 31. júl 1978, Náchod) je súčasný český husľový virtuóz.
Kariéra.
V roku 2005 absolvoval Janáčkovu akadémiu múzických umení v Brne, kde študoval hru na husle pod vedením prof. Bohumila Smejkala. Od roku 2004 pôsobí v súbore Československé komorné duo, ktorý založil spoločne so slovenskou klavírnou virtuózkou Zuzanou Berešovou.
Dolet

Dolet môže byť:
Softbal na Svetových hrách 2013

Softbal na Svetových hrách 2013 bol softbalový turnaj v rámci multišportového podujatia Svetových hier 2013, ktorý sa konal v Cali, v Kolumbii od 26. do 30. júla 2013, za účasti 6 ženských tímov. Softbalový turnaj sa na Svetových hrách uskutočnil štvrtýkrát, ale rovnako ako dvakrát predtým iba v ženskej kategórii. Všetky zápasy sa hrali na štadióne Diamante de Softból s kapacitou 1 650 miest na sedenie, ktorý bol postavený kvôli týmto hrám. Víťazom sa stali softbalistky Kuby, ktoré vo finále zdolali víťaza základnej časti a favorita turnajaVenezuelu.
Eudimorphodon

Eudimorphodon je rod najmenších Pterosaurov. Mnoho jeho pozostatkov sa našlo na území dnešného Talianska. Mal 4 prsty uprostred krídel a chvost v tvare listu.
Plachtil nad hladinou mora a zdržoval sa na skalných útesoch. Živil sa rybami a lovil ich pomocou veľkého ozubeného zobáka.
Mal rozpätie krídel približne jeden meter. Chvost mal dlhý ako zvyšok tela. Predpokladá sa, že bol šedo sfarbený a na hlave mohol mať živo sfarbené perie.
Steropé (dcéra Pleuróna)

Steropé alebo Steropa () je v gréckej mytológii dcéra Pleuróna z Aitólie a jeho manželky Xanthippy.
Steropé, dcéra Pleuróna, je známa zo záznamu antického autora Apollodora z Atén, ktorý uvádza, že jej rodičia mali okrem nej ešte syna Agénora a dcéry Stratoniku a Laofontu.
Klan (seriál)

Klan – V dobrom aj v zlom (pôvodne "Klan") je romantický seriál, ktorý je voľne založený na chorvátskom seriáli "Ruža vjetrova". Seriál mal premiéru 1. septembra 2013 na JOJ a bol vysielaný denne o 17:45, tak ako aj denný seriál Panelák. V seriáli hrajú Patrik Vyskočil a Kristína Svarinská. Len po 4 odvysielaných častiach stiahla JOJ seriál z vysielania kvôli nízkej sledovanosti. Výroba seriálu napriek tomu pokračovala a na obrazovky sa seriál vrátil 2. januára 2014 pod názvom Klan - V dobrom aj v zlom. Seriál bol však po niekoľkých častiach presunutý na sesterskú stanicu Plus, kde ho vysielala do konca prvej série 27. februára 2014.
Dej.
Klan je o príbehu dvoch zamilovaných ľudí, ktorí pochádzajú z odlišných klanov. Ich svadba spojí ich dve rodiny, ktoré sú na opačnej strane zákona.
Produkcia.
29. mája 2013 JOJ oznámila, že na jeseň 2013 pripravuje seriál Klan, ktorý bude pre ňu písať Andy Kraus (Panelák, Keby bolo keby, Pod povrchom, Kutyil s.r.o.). Kreatívnou šéfkou Klanu je Radka Reviláková (Panelák).
Teaser, ktorý JOJ zverejnila 24. júla 2013 bol nakrútený na Neziderskom jazere v Rakúsku.
Časti.
1. séria (2014).
Po neúspechu seriálu sa JOJ rozhodla natočené časti podrobiť kvalitatívnej analýze a seriál zmeniť. Názov seriálu sa taktiež zmenil na "Klan - V dobrom aj v zlom".
Futsal (AMF) na Svetových hrách 2013

Futsal (AMF) na Svetových hrách 2013 bol futsalový turnaj v rámci multišportového podujatia Svetových hier 2013, ktorý sa konal v mestách Buga, Palmira a Cali, v Kolumbii od 26. do 30. júla 2013, za účasti 12 mužských tímov. Turnaj bol organizovaný pod hlavičkou Svetovej futsalovej asociácie (AMF) a bol schválený ako ukážkový šport v júni 2011. Na turnaji zvíťazilo domáce družstvo, ktoré vo finále vyhralo nad celkom Venezuely.
Futsalový turnaj sa na Svetových hrách uskutočnil prvýkrát, ako ukážkový šport a iba v mužskej kategórii. Zápasy v základných skupinách a semifinále sa hrali v mestách Buga a Pamira, 90-, resp. 240-tisícových mestách v kolumbijskom departmente Valle del Cauca, v ktorom sa predstavili aj ďalšie ukážkové športy: kudo, hapkido a baskická pelota. V meste Buga sa hralo v aréne Coliseo Luis Ignacio Álvarez Ospina pre 1 600 divákov, a zápasy finále a o bronz sa hrali v aréne Coliseo Evangelista Mora pre 4 500 divákov v samotnom Cali.
Účastníci.
Losovanie skupín prebehlo v Bogote 29. apríla 2013. Víťazi 3 skupín a najlepší tím z druhých miest postúpili do semifinále turnaja.
Friedhof Fluntern

Friedhof Fluntern (doslova: Cintorín Fluntern) je cintorín vo švajčiarskom meste Zürich, ktorý leží na Zürichberge.
Opis.
Cintorín sa nachádza v tesnej blízkosti zoologickej záhrady a rovnomennej električkovej zastávky. Zaberá plochu 33.250 m2. Okrem súkromných hrobiek a urnových pohrebísk sú tam aj hromadné hroby. Mnoho rodinných hrobiek má prepracovanú výzdobu. Zelené plochy v západnej časti na cintoríne majú dať miestu dojem odpočinku v zeleni.
Cintorín má malú kaplnku, ktorá pojme 100 hostí a márnicu. V rovnakej budove je kancelária a byt správca.
História.
Dnešný cintorín bol založený v roku 1887 obcou Fluntern. Bol veľmi malý a vybudovaný podľa osovo barokového štýlu. Po začlenení Flunternu do Zürichu v roku 1893 bolo naplánované jeho zrušenie, ale po odpore obyvateľov bol zachovaný.
V rokoch 1907, 1928 a 1949 bolo územie cintorína zväčšené.
Dňa 15. januára 1941 tu bol pochovaný James Joyce a neskôr aj jeho manželka a syn s nevestou.
Jaroslav Preiss

Jaroslav Preiss (* 8. decembra 1870, Přeštice – † 29. apríla 1946, Praha) bol český bankár, národohospodár a politik .
Bol členom mladočeskej strany a poslancom za Českú státoprávnu demokraciu, respektíve Československú národnú demokraciu.&lt;br&gt; 
Ako riaditeľ bol jedným z najvýznamnejších predstaviteľov Živnostenskej banky a vďaka svojmu postaveniu aj jednou z najvplyvnejších postáv prvej česko-slovenskej republiky.
Florynka

Florynka je poľská dedina, ležiaca v Malopoľskom vojvodstve v Powiate nowosądeckom v gmine Grybów. 
História.
Dedina bola založená v roku 1574. V rokoch 1918 až 1920 bola hlavným mestom Rusínskej národnej republiky Lemkov.
Grécky oheň

Grécky oheň ( – dosl. tekutý plameň) bola horľavá (možno aj výbušná) kvapalina, ktorá horela aj na vode; šlo o zbraň byzantského loďstva proti nepriateľským lodiam.
Byzantínci používali grécky oheň s veľkým úspechom v námorných bitkách aj vďaka tomu, že zápalná látka mohla pokračovať v horení po vyliatí na vodnú hladinu. Poskytovala technologickú výhodu a napomohla Byzantíncom ku viacerým víťazstvám. Za najznámejšie sú považované odrazenie arabského útoku na Konštantínopol v rokoch 678 a 817 – 818.
Európski križiaci týmto termínom chybne označovali akékoľvek zápalné zmesi používané Arabmi, Číňanmi alebo Mongolmi. Tieto však predstavovali odlišné zápalné zmesi, iného zloženia ako bol grécky oheň používaný Byzantíncami. Zloženie gréckeho ohňa bolo v Byzantskej ríši silne stráženým štátnym tajomstvom, preto sa informácie o jeho zložení do súčasnosti nedochovali. Zloženie gréckeho ohňa dodnes zostáva vecou špekulácií a diskusií. Podľa väčšiny predpokladov sa skladal zo zmesi prírodnej živice, ropy, vápna, síry a liadku. Okrem samotného špecifického zloženia bolo použitie tejto zbrane Byzantíncami pri boji s nepriateľom špecifické aj využitím natlakovaných nádob sifónového tvaru, čo umožňovalo striekať zapálenú tekutinu na nepriateľa z väčšej vzdialenosti.
Jindřich Krejča

Akademický maliar Jindřich Krejča (* 4. apríl 1920, Žlebské Chvalovice – † 29. máj 1991) bol český ilustrátor, ktorý žil na Slovensku a zameriaval sa na flóru a faunu. 
Tvorba.
Študoval na grafickej škole v Prahe a na akadémii umenia v Mníchove. Po ukončení štúdia pôsobil krátko ako pedagóg odboru úžitkového umenia v Prahe, potom sa stal slobodným umelcom. Od roku 1949 bol členom Zväzu slovenských výtvarných umelcov a ako jeho reprezentant pracoval v niekoľkých výtvarných komisiách (napr. vo vydavateľstve Príroda bol dlhoročným predsedom výtvarnej komisie). 
Venoval sa predovšetkým knižným ilustráciám, v 50. rokoch sa začal špecializovať na kreslenie rastlín a živočíchov. V roku 1949 sa presťahoval na Slovensko. Oženil sa a žil v Bratislave, kde dlhodobo spolupracoval s kolektívom Katedry botaniky a Katedry zoológie Prírodovedeckej fakulty Univerzity Komenského v Bratislave. Dôsledkom tejto spolupráce bolo niekoľko publikácií a atlasov, ktoré vyšli v rôznych vydavateľstvách (napr. Avicenum, Artia, Obzor, Príroda, Slovart).
Známe sú aj atlasy, ktoré vyšli v niekoľkých jazykových mutáciách napr. poľsky, nemecky, anglicky a francúsky: Letničky (Krejča, Klíma), Skalničky (Krejča, Jakobová), ale aj Z našej prírody – rastliny (Krejča, Šamšák a kol.) a Z našej prírody – živočíchy (Krejča, Korbel a kol.). Ilustroval Atlas liečivých rastlín (Machů, Krejča), Naše rastliny v lekárstve (Korbelář, Endris, Krejča), Malý atlas liečivých rastlín (Turzová, Krejča) a Atlas liečivých rastlín a lesných plodín (Kresánek, Krejča ). Tiež mnohé knihy obľúbené v zahraničí obsahujú Krajčírove ilustrácie (Lexikon der Heilpflazen, Lexikón der Küchen- und Gewürtzkraüter, Kitchen Herbs and Spices). K jeho posledným prácam patrí dvojdielna publikácia Blumen unserer Heimat, Bäume und Sträucher unserer Heimat. 
Ako renomovaný autor botanických ilustrácií sa uplatnil aj vo svetovej encyklopédii výtvarníkov botanickej literatúry Botanical Art and Illustration (Hunt Institute Carnegie Mellon University Pittsbourgh).
Bol nositeľom niekoľkých medailí a vyznamenaní v súťaži o najkrajšie knihy roka.
SNG usporiadala 28. mája 2022 — 2. októbra 2022 výstavu originálov ilustrácií Jindřicha Krejču, ktoré zapožičali jeho vdova a syn.
Rodina.
S manželkou Anna Krejčovou, ktorá je dcérou Imricha Ikrénya má syna novinára Henricha Krejču.
Korfbal na Svetových hrách 2013

Korfbal na Svetových hrách 2013 bol korfbalový turnaj v rámci multišportového podujatia Svetových hier 2013, ktorý sa konal v Cali, v Kolumbii od 31. júla do 4. augusta 2013, za účasti 8 tímov. Keďže domáca Kolumbia nemala v dobe národnú korfbalovú federáciu ani svoje národné družstvo, na turnaji nebola zastúpená. Korfbalový turnaj sa na Svetových hrách predstavil na druhých hrách a toto bolo už jeho 8. vydanie. Holandskí hráči zvíťazili vo finále nad svojim tradičným finálovým súperom z Belgicka a získali tak už svoj ôsmy titul.
Všetky zápasy sa hrali v aréne Escuela Nacional del Deporte al Coliseo Mundialista s kapacitou 2 500 divákov, ktorá bola špeciálne postavená kvôli týmto hrám, a ktorá stála 9 miliónov $ a financovala ju vláda kolumbijského departmentu Valle del Cauca.
Kvalifikácia.
Tímy boli nasadené do skupín podľa rebríčkového postavenia IKF.
Pozn. Číslo v zátvorke udáva umiestnenie v medzinárodnom rebríčku IKF k 5. novembru 2012.
Laofonté

Laofonté alebo Laofonta () je v gréckej mytológii dcéra Pleuróna z Aitólie a jeho manželky Xanthippy.
Staroveký autor Apollodoros z Atén uvádza, že Laofonté, dcéra Pleuróna, mala brata Agénora a sestry Stratoniku a Steropu. Podľa iného starovekého zdroja sa stala manželkou aitólskeho kráľa Thestia a porodila mu dcéry Althaiu a Lédu.
Slovensko-nemecká obchodná a priemyselná komora

Slovensko-nemecká obchodná a priemyselná komora (SNOPK, nem. DSIHK, AHK Slowakei) je dobrovoľné hospodárske združenie, ktoré bolo založené v júni 2005 ako 57. nemecká zahraničná obchodná komora. V súčasnosti združuje viac ako 440 členských firiem a inštitúcií, čo z SNOPK robí najväčšie bilaterálne hospodárske združenie na Slovensku. Sídli v Bratislave. Od roku 2017 je jej prezidentom Jürgen Knie a výkonným členom predstavenstva od roku 2018 je Peter Kompalla.
Ako zahraničná komora uznaná Nemeckou obchodnou a priemyselnou komorou a Spolkovom ministerstvom hospodárstva je Slovensko-nemecká obchodná a priemyselná komora súčasťou výkonnej siete 130 zahraničných zastúpení nemeckého hospodárstva vo viac ako 90 krajinách sveta.
Najdôležitejšou úlohou SNOPK je podpora obchodných a hospodárskych vzťahov medzi Nemeckom a Slovenskom. Komora je prvým miestom pre rozbeh a strediskom poskytovania služieb pre spoločnosti oboch krajín. Podporuje osobitne malé a stredné podniky pri sprístupňovaní dvojstranných trhov. Ústredná kompetencia komory spočíva v sprostredkovaní obchodných kontaktov a rešerší dôležitých informácií o pomeroch na trhu.